open-index/open-wikipedia-markdown huggingface dataset:
דווין

**דווין** (בבולגרית: **Девин**) היא עיירה ורשות מקומית במרכז דרומה של בולגריה, השלישית בגודלה במחוז סמוליאן, השוכנת על הרכס המרכזי של הרודופי, 220 קילומטרים דרומית מזרחית מהבירה סופיה ו-45 קילומטרים מבירת המחוז סמוליאן.

## היסטוריה
היישוב נוסד לאחר המלחמה העות'מאנית-רוסית (1877–1878) במסגרת רפובליקת טאמאראש, שכללה אזור שיושב ברובו על ידי מוסלמים והנהגתו הכריזה על אוטונומיה, מתוך התנגדותה לסיכומי קונגרס ברלין ובראשם הקמת המחוז העות'מאני האוטונומי רומליה המזרחית. חבל אוטונומי זה לא זכה להכרה על ידי המעצמות האירופיות. בספטמבר 1885 הכריז באופן חד צדדי אלכסנדר בטנברג, נסיך בולגריה, על איחוד בין רומליה המזרחית לנסיכות בולגריה וצבא הנסיכות השתלט על חבל טאמאראש.

כפועל יוצא מהאיחוד החד צדדי פרצה מלחמת בולגריה–סרביה (1885) ולאחריה הועבר היישוב לחזקת העות'מאנים מתוקף הסכם בוקרשט (1886). באוקטובר 1912, במהלך מלחמת הבלקן הראשונה כבשו הבולגרים את האזור ומאז נותר היישוב בחזקתם.

## כלכלה
דווין ממוקמת באזור חקלאי והגידולים המרכזיים הם תפוחי אדמה ופטריות. כמו כן מגדלים צאן ובקר לתעשיות החלב והבשר. בשטח הרשות המקומית קיים מפעל לשיווק מים מינרליים תחת שם המותג דווין. חלק נכבד מהתוצר המקומי הגולמי מגיע מענף התיירות. באזור דווין מעיינות חמים ומרחצאות ספא המושכים אליהם תיירים.

## גאוגרפיה ואקלים
העיירה ממוקמת על הרכס המרכזי של הרודופי, בגובה ממוצע שנע בין 684 ל-800 מטרים מעל פני הים. תוואי הנהר דווינסקה עובר דרך העיירה. בדווין שורר אקלים ממוזג והטמפרטורה השנתית הממוצעת נעה מ-4oc בחלקה העליון ועד 10oc בחלקה התחתון. ערכי הקיצון המרביים נעים ממינוס 10oc בינואר ועד 30oc ביולי.

## קישורים חיצוניים

* 

קטגוריה:ערי מחוז סמוליאן
קטגוריה:יישובים שהוקמו ב-1878
וין סיל

[שמאל|ממוזער|250px|קטע של [חומת אדריאנוס הבנויה על וין סיל]]
שמאל|ממוזער|250px|המפל הגבוה, High Force
שמאל|ממוזער|250px|קטע של הסיל הנקרא "צלקות הולוויק"
שמאל|ממוזער|250px|מחשוף של וין סיל למרגלות טירת דנסטנבורג
**וין סיל** (באנגלית: **Whin Sill**) הוא מחדר פלוטוני רדוד – סיל המצוי במחוז קאמבריה בצפון-מערב אנגליה. עוביו של הסיל הדולריטי מגיע ל-70 מטרים. הסיל נוצר מחדירת מאגמה לשכבות סלעי משקע בתחילת הפרם, לפני 295 מיליון שנים, ומצוי מתחת למרבית שטח צפון-מערב אנגליה.

## מקור השם
השם "סיל" נטבע לראשונה על ידי עובדי מחצבות בצפון-מערב אנגליה, והוא שימש להגדרת שכבות סלע שטוחות. השימוש הראשון שנעשה בו היה בקריאת שמו של וין סיל. גאולוגים שחקרו אותו זיהו את מקורו המגמטי וקראו כך לגופים דומים של סלע יסוד.

אותם עובדים קראו למחדר "וין" (Whin) – מונח ששימש אותם להגדרת סלע קשה וכהה.

## היסטוריה גאולוגית
סמוך לסוף הקרבון התרחשה מתיחת קרום כתוצאה מתהליכים טקטוניים. מתיחה זו איפשרה למאגמה בטמפרטורה של יותר מ-1,000 מעלות צלזיוס לעלות ולחדור לשכבות סלעי משקע: אבן גיר, פצלים ואבן חול. כתוצאה מכך נוצרו מקבצים של מחדרים תואמים תולאיטיים ודולריטים הנקראים "וין סיל רבתי" (Great Whin Sill). מחדר קשור וקטן יותר הנמצא צפונית לו נקרא "וין סיל הקטן" (Little Whin Sill).

כאשר התקררה המאגמה התכווץ הסיל ונוצרו בו סדקים אנכיים שיצרו מבנים עמודיים המאפיינים את מחשופי הסיל לכל אורכו. בשלבים מאוחרים התפתחה פעילות הידרותרמית, במהלכה חדרו פקטוליטים לסדקים. הדולריט התפחם כאשר חדרו שוליים מטסומטיים לסדקים ולעורקים.

עמידותו של הדולריט לסחיפה יצרה בסיל כמה תוואים גאומורפולוגיים ייחודיים כמפלים גבוהים – דוגמת המפל הגבוה (High Force), ונמוכים – דוגמת המפל הנמוך (Low Force) ו"זרבובית הקדירה" (Cauldron Snout).

## הרכב
הסיל בנוי מסלע קריסטליני קשה וכהה בשם דולריט, המורכב בעיקר מהמינרלים פירוקסן ופצלת השדה ומכיל פגמטיטים מפותחים.

מחקר פטרולוגי של סלעי הדולריט בווין סיל הראו הבדלים משמעותיים בין "וין סיל רבתי" לבין "וין סיל הקטן". האחרון נושא אוליבין ונחשב למורכב משלב מוקדם של גיבוש מפריט במאגמה. לעומתו, הראשון נטול אוליבין ונחשב למורכב משלב מאוחר יותר של הגיבוש המפריט.

ואמנם, זוהו שני שלבי הזרקה של דולריט. זיהוי זה התבצע באמצעות שני מחזורים של התמרות מגע, התואמים לתזוזה הטקטונית של צפון אנגליה בסוף הקרבון, לפני 295-300 מ"ש. מחקר נוסף – שעסק בחקר הפלאומגנטיזם של האזור – תומך בריבוי מחזורים.

## תופעות בשולי המחדר
מחדרים רבים יוצרים תופעות שוליים, הניכרים גם בסיל זה. כאשר היה עדיין סלע מותך, חומו הרב "אפה" והתמיר את הסלעים שבאו איתו במגע באמצעות התמרה הידרותרמית. אבן הגיר הפכה לסוג שיש מקומי המוכר כ"גיר סוכר" (Sugar Limestone).

## ראו גם
*גאולוגיה - מונחים

## קישורים חיצוניים

* https://web.archive.org/web/20090930051006/http://www.northpennines.org.uk/index.cfm?articleid=12516
*וין סיל באתר ה-BBC
*וין סיל וחומת אדריאנוס
*Observations on the geology of Northumberland and Durham

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סילים
קטגוריה:אנגליה: גאולוגיה
סיל הפליסיידס (ניו מקסיקו)

**סיל הפליסיידס** הוא מחדר פלוטוני – סיל המצוי בקניון קימרון (Cimarron Canyon State Park) בצפון ניו מקסיקו. הסיל – שעוביו מגיע ל-370 מטרים – נוצר מחדירת מאגמה לסלעי משקע וסלעים מותמרים, והוא נחשף כצוקים אפורים בהירים.

## הרכב
סלעי הסיל מכילים פנוקריסטים של פלגיוקלז, ביוטיט, ו: הורנבלנדה קוורץ המצויים במסת אם אפורה ודקת-גביש. מרקם סלעי זה נקרא מרקם פורפירי.

על פי הרכבם המינרלוגי והכימי  סלעי הסיל הוגדרו כדיוריט המכיל ביוטיט, מונזוניט, קוורץ-מונזוניט, ומעבר בין טרכיט לדקיט – סוג של אנדזיט. הגם שהגדרות אלה מדויקות בכל הנוגע להרכבן, כמה מהן מתנגשות עם הגדרת מרקמו של הסלע, שהוגדר לבסוף כ"דקיט פורפירי".

## היווצרות
שמאל|ממוזער|250px|צילום של הסיל משנת 1937
הסיל נוצר מחדירת מאגמה לסלעי משקע שנוצרו בקרבון פנסילבני. מאחר שמעט מאוד מסלעים אלה קיימים בשטח הפארק, מתקשים גאולוגים ללמוד את ההיסטוריה הגאולוגית המדויקת של האזור. השערות על ההתפתחויות מהקרבון הפנסילבני עד לתוך השלישון נשענות על המצאות אותם סלעים במקומות סמוכים.

בין הסנון לאאוקן חלו בדרום הרי הרוקי התרוממות ותופעות געשיות כחלק מהאורוגנזה הלרמידית. בתקופה זו נוצרו מחדרים רבים, והתגלה קושי בקביעת גילו המדויק של הסיל. 
*באמצעות תיארוך אשלגן-ארגון נקבע גיל הסיל בשנת 1969 ל-34.7 למ"ש
*במחקרים משנת 1987 ו-1990 נקבע גיל הסיל ל-26 למ"ש (לפני 26 מיליון שנה).
*באמצעות תיארוך רדיומטרי ארגון-ארגון (40Ar/39Ar) שנערך ב-2002 נקבע גיל הסיל ל-25–26 למ"ש.

## ראו גם
*גאולוגיה - מונחים

## קישורים חיצוניים

*מידע על פארק קימרון והסיל

## הערות שוליים

קטגוריה:סילים
קטגוריה:ארצות הברית: גאולוגיה
קטגוריה:ניו מקסיקו: גאוגרפיה
קוביית קרח

150px|ממוזער|קוביות קרח במשקה
שמאל|ממוזער|150px|קוביות קרח
**קוביית קרח** היא גוש קרח מעוצב בצורת קובייה, המשמש לרוב על מנת לקרר משקאות. קוביות קרח מועדפות לרוב על קרח מרוסק מאחר שהן נמסות לאט יותר.

קוביות קרח נוצרות באמצעות מילוי תבנית קוביות קרח במים, והכנסתה למקפיא. ניתן גם לייצרן באופן אוטומטי במייצר קרח שמובנה במקררים ביתיים רבים. במייצרי הקרח מיוצרות הקוביות באופן שוטף ומאוחסנות בתא הקפאה ייעודי; בתחתית התא אלמנט מכני או חשמלי לשחרור הקוביות בזו אחר זו. מייצר הקרח המובנה נוח לשימוש מאשר תבנית קרח, אך הוא יקר ממנה.

ישנם גם מכשירים להכנת קרח, המשמשים מעבדות ומוסדות לימוד. קוביות קרח מיוצרות גם באופן תעשייתי ונמכרות בשקיות. למרות שמן, קוביות קרח אלו מיוצרות בצורת גליל עם חור לאורכו. קוביות קרח תעשייתיות שקופות לגמרי, בניגוד לקוביות קרח המיוצרות בתבנית או במייצר קרח, שבדרך כלל הן מעט לבנות. 

צבען הלבן של קוביות קרח נובע מהקפאה מהירה או מכך שבמים ישנם מוצקים מומסים אחרים. כאשר מים מקוררים לנקודת קיפאון, גזים הנמצאים בתוכם הופכים לבועות מיקרוסקופיות.

## צורת קוביות הקרח

מאחר שבמהלך ההקפאה של המים גדל נפחם (משקלו הסגולי של הקרח נמוך משל המים), "תופחת" הקובייה במקומות האחרונים להתמצק. לדוגמה, בתבנית קוביות קרח תופח מרכז הדופן העליונה של כל קובייה. לפיכך צורתה של פאה זו דמוית כיפה. בשל תופעה פיזיקלית זו של התרחבות הקובייה בתהליך ההקפאה, מייצרי קוביות הקרח לסוגיהם בנויים כך שקיים לצד כל תא חלל אוויר שאליו היא יכולה להתפשט, וכך למעשה צורת הקובייה תמיד שונה במקצת מתבנית המתקן שייצר אותה.

## ראו גם
*דקר קרח
*מגרסת קרח
*קירור

## קישורים חיצוניים

קטגוריה:קרח
קטגוריה:משקאות
קטגוריה:קוביות
נחל כלח

[שמאל|ממוזער|250px|[שושן צחור פורח מעל נחל כלח. ברקע הר טללים ועליו אוניברסיטת חיפה.]]
**נחל כֶּלַח** הוא נחל אכזב בהר הכרמל באזור הכרמל הגבוה. תחילתו כחצי ק"מ מצפון־מערב לצומת דמון שעל כביש 672 והוא זורם בתלילות על הצלע המערבית של הכרמל לכיוון צפון־מערב ונשפך לנחל גלים באזור מדרום־מערב לאוניברסיטת חיפה. בדרכו חותר הנחל בתוך סלעי גיר ודולומיט. חלקו המצוקי של הנחל מכונה "שווייצריה הקטנה". הנחל הוא חלק משמורת פארק הכרמל בחלק שמורת נחל כלח-נחל גלים.

בשנות ה-40 של המאה ה-20 נסללה דרך מצומת קיבוץ בית אורן אל אזור שווייצריה הקטנה כחלק מתוכנית ההגנה של השלטון הבריטי בתקופת מלחמת העולם השנייה כנגד פלישה גרמנית, המכונה "תוכנית המבצר האחרון". הדרך מגיעה עד חניוני שווייצריה הקטנה, בדרכה עוברת מעל נחל כלח על גשר אבן.

בצלע הצפונית־מזרחית של הנחל, מעל שווייצריה הקטנה, נמצאת מערה גדולה. רוחב האולם המרכזי הוא 7.5 מטר, עומקו 8.5 מטר וגובהו נע בין 2.5–4.5 מטר. בטרסה שבפתח המערה צומחים צמחי גדילן מצוי, ומפתח המערה ניתן לצפות על שווייצריה הקטנה, מורד נחל כלח, וקיבוץ בית אורן. באפיק הנחל קיימת נביעה המצוינת במפות טופוגרפיות בשם "עין כלח". זוהי נביעת חורף המתייבשת בקיץ, מכתשה בגובה 1 מטר מהאפיק עם סדק בקיר ממנה נובעים המים בחורף, סביב הסדק גדלים שיחי פטל.

בתחילתו של הנחל נמצא "מצפור הצוק" ממנו ניתן לצפות על חוף הכרמל. לאורך הנחל עובר שביל מסומן כחול שתחילתו בצומת דמון.

## הצמחייה בנחל
הצמחייה בנחל היא חורש ים תיכוני הכוללת אלון מצוי ואלה ארצישראלית אליהם נלווים עצי בר-זית בינוני, קטלב מצוי, אשחר, ער אציל, מורן החורש, ואורן ירושלים. חלק מהעצים מתנשאים לגובה של 15 מטר. בחורש צומחים מטפסים, טחבים ושרכים. על המצוקים צומחים פרחים מוגנים או נדירים כמו בן-חצב יקינתוני, שושן צחור, בן-חצב החורש, בוצין אופקי ופעמונית דמשקאית.

## שווייצריה הקטנה
שמאל|ממוזער|250px|שווייצריה הקטנה, מעוק עם צנירים
חלקו המצוקי של הנחל מכונה "שווייצריה הקטנה" וגם "העמק הנעלם". זהו מעוק (נקיק סחיפה) צר ועמוק מסלע גיר קשה, הכולל צנירים, מפלים ושפע של צמחייה. אורך הנקיק כ-150 מטר, עומקו בין 20–30 מטר ורוחבו כ-10 מטר. בחלקו העליון צנירים שגובהם נע בין 4–5 מטר. בקרקעית הנקיק נמצאים שני מפלים. הצנירים נמצאים משני צידי הנקיק והם נותנים לו מראה דמוי צינור. בצידו המערבי של הנקיק חוצה את הנחל קו שבר גאולוגי. המעוק נוצר כנראה משילוב של תצורת נוף קרסטית בתהליך גאומורפולוגי. ייתכן והמעוק היה בתחילתו מחילת המסה תת-קרקעית מתחת לאפיק הנחל. כתוצאה מזרימת המים באפיק נשחקה תקרת המחילה, והמחילה הפכה לנקיק, כשהמים זורמים עתה ברצפת המחילה.

## גלריית תמונות

## לקריאה נוספת
* "נחל כלח" **[[מדריך ישראל החדש]] כרך 5: הכרמל וחופו ורמות מנשה**, בעריכה סלמאן אבו רוכן ויעקב שורר, הוצאת משרד הביטחון 2001 עמ' 159
* מנחם מרקוס, **הר הכרמל סקר נוף ומסלולי טיול**, רשות שמורות הטבע, 1997, עמ' 55–56

## קישורים חיצוניים

* שווייצריה הקטנה: נחלי כלח ונחל גלים, באתר "טיולי", 15 ביוני 2018
* טיול לנחל כלח, באתר החברה להגנת הטבע
* טיול לנחל כלח העליון, באתר מנהלת הטיולים של משרד החינוך
* 

כלח
Love Devotion Surrender

**Love Devotion Surrender** הוא אלבום אולפן משותף למוזיקאים קרלוס סנטנה וג'ון מקלפלין. האלבום נוצר כמחווה לאלבומו של ג'ון קולטריין, A Love Supreme. באלבום השתתפו גם להקת סנטנה, ולהקתו של ג'ון מקלפלין "Mahavishnu Orchestra". האלבום דורג במקום ה-14 במצעד הבילבורד 200 - 1973.
בשנת 2003 יצא לשווקים גרסה חדשה לאלבום ובא רצועת בונוס שלא הייתה באלבום המקורי.

## שמות הנגנים באלבום
*קרלוס סנטנה - גיטרות ושירה
*ג'ון מקלפלין - פסנתר וגיטרה
*דאג ראוש - גיטרה בס
*איב מקלפלין - פסנתר
*חאלד יאסין - אורגן ופסנתר
*מינגו לואיס - קלידים
*בילי קובהם - תופים וכלי הקשה
*דון אליאס - תופים וכלי הקשה
*יאן האמר - תופים וכלי הקשה
*מייקל שריב - תופים וכלי הקשה
*ארמנדו פראזה - קונגה כלי הקשה ושירה

## רשימת השירים

## קישורים חיצוניים

* Love Devotion Surrender באתר Allmusic

## הערות שוליים

קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת קולומביה רקורדס
קטגוריה:אלבומי חברת CBS
Illuminations

**Illuminations** הוא אלבום אולפן משותף למוזיקאים קרלוס סנטנה ואליס קולטריין (אשתו של ג'ון קולטריין). 

באלבום זה בלט השילוב בין נבל לגיטרה חשמלית. האלבום הגיע למקום ה-79 במצעד הבילבורד 200 של שנת 1974.

## הנגנים באלבום
*קרלוס סנטנה - גיטרה, פעמון רוח, ושירה
*אליס קולטריין - מפוחית וקלידים
*טום קוסטר - פסנתר, אורגן, מצילתיים, ושירה
*ארמנדו פראזה - קונגה, כלי הקשה, ושירה
*ג'ק דז'ונט - תופים וכלי הקשה
* דייב הולנד - גיטרה בס

## רשימת השירים

## קישורים חיצוניים

* Illuminations באתר Allmusic

קטגוריה:אלבומי סנטנה
קטגוריה:אלבומים באנגלית
קטגוריה:אלבומי חברת קולומביה רקורדס
סטרלינג סיל

**סטרלינג סיל** (באנגלית: **Stirling Sill**) הוא מחדר פלוטוני רדוד – סיל המשתרע מתחת למרבית מרכז סקוטלנד.

הסיל – שעוביו כ-100 מטרים – מורכב מקוורץ-דולריט – דולריט בעל תכולה גבוהה של קוורץ. גילו קרבון מאוחר וייתכן שאף פרם – גיל הנתמך בשכבת הפחם אליה חדר. במקומות בא הסיל במגע עם שכבות הפחם, הוא התמיר אותן בהתמרת מגע ויצר אנתרכיט (Anthracite) – פחם מותמר המכיל בין 86% ל-98% פחמן.

מרבית הסיל שכוב בין שכבות מסלע בשיפוע של 5–15 מעלות, אך במקומות אחדים הוא מתרומם בשיפוע חד וחודר אותן כמעט במאונך, דוגמת דייק.

## ראו גם
*גאולוגיה - מונחים

## קישורים חיצוניים
*http://www.thegcr.org.uk/Sites/GCR_v27_C06_Site1387.htm 

קטגוריה:סילים
קטגוריה:סקוטלנד: גאולוגיה
סרחיו קנאלס

**סרחיו קנאלס מדרסו** (בספרדית: **Sergio Canales Madrazo**, נולד ב-16 בפברואר 1991) הוא כדורגלן ספרדי המשחק בעמדת הקשר במונטריי מליגת העל המקסיקנית ובנבחרת ספרד.

## קריירה
### קריירת מועדונים
בשנת 2008 קנאלס הצטרף לקבוצת המילואים של ראסינג סנטנדר, בה לקח חלק ב-28 משחקים וכבש 15 שערים. כבר באותה העונה שותף קנאלס במשחקי הקבוצה הבוגרת.

קנאלס שיחק לראשונה בליגה הספרדית מול אוסאסונה. קנאלס ערך עוד חמש הופעות בליגה הספרדית וגם שיחק בגביע המלך, אך מספר הדקות שלו בליגה הסתכם בכ-100 דקות בלבד. במחזור ה-13 סנטנדר הביסה 0–4 את אספניול כאשר קנאלס כובש צמד וקוטף את תואר השחקן המצטיין במשחק.

קנאלס הספיק לכבוש עוד שער נגד ואיאדוליד עד שהחלה ירידה ביכולתו. סנטנדר נלחמה עד המחזורים האחרונים על ההישארות בליגה, ואת העונה סיים קנאלס עם 31 משחקים בהם כבש שבעה שערים ובישל ארבעה נוספים.

בחודש פברואר פורסם שריאל מדריד הצליחה לעקוף את מנצ'סטר יונייטד, צ'לסי, מנצ'סטר סיטי ושאר הקבוצות שניסו לרכוש את השחקן, והקבוצה רכשה את קנאלס ב-4.5 מיליון אירו.

בסוף עונת 2010-11 הושאל קנאלס לולנסיה. במדיה רשם 11 הופעות ליגה, בטרם נפצע ב-24 באוקטובר וגמר את העונה. על אף הפציעה, ב-19 ביולי 2012 קנאלס נרכש על ידי ולנסיה ב-3.5 מיליון אירו.

בינואר 2014 חתם בריאל סוסיאדד.

בקיץ 2018 חתם קנאלס בריאל בטיס.

בקיץ 2023 חתם במונטריי מהליגה המקסיקנית.

## נבחרת לאומית
הוא הוביל את הנבחרת עד גיל 17 לזכייה באליפות אירופה אחרי ניצחון 0–4 על נבחרת צרפת בגמר (2008), ושנה אחר-כך הוא זכה בטורניר ידידות יוקרתי. ספרד הביסה את גרמניה, וקנאלס, שכבש את אחד השערים, זכה בתואר שחקן הטורניר.

הופעת הבכורה שלו בנבחרת הבוגרת של ספרד התקיימה ב-23 במרץ 2019 בניצחון הנבחרת על נורווגיה. קנאלס נכנס כמחליף בדקה ה-74' במסגרת משחקי מוקדמות מונדיאל 2014.

## תארים
**ריאל בטיס**
* גביע המלך: 2021/2022

## קישורים חיצוניים

* דף השחקן באתר ריאל מדריד הרשמי
* דף השחקן באתר ולנסיה הרשמי

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ריאל מדריד
קטגוריה:כדורגלני ראסינג סנטנדר
קטגוריה:כדורגלני ולנסיה
קטגוריה:כדורגלני ריאל סוסיאדד
קטגוריה:כדורגלני ריאל בטיס
קטגוריה:כדורגלני מונטריי
קטגוריה:כדורגלני נבחרת ספרד
קטגוריה:ספורטאים זרים במקסיקו
קטגוריה:ספרדים שנולדו ב-1991
Grenade

**Grenade** הוא שיר של הזמר האמריקאי ברונו מארס

מתוך אלבום הבכורה שלו Doo-Wops & Hooligans שיצא כסינגל ב-28 בספטמבר 2010 על ידי חברת התקליטים אלקטרה רקורדס. Grenade, כמו Just the Way You Are שקדם לו, נכתב, הולחן והופק בידי הסמיזינגטונס בשיתוף עם אמנים אחרים, והצליח במצעדים ברחבי העולם תוך שהוא כובש את המקום הראשון בארצות הברית, הממלכה המאוחדת, קנדה, אוסטרליה ומדינות נוספות. ב-12 בפברואר 2011, הראפר האמריקאי ליל ויין פרסם רמיקס לשיר. הרמיקס נשמע בדיוק אותו הדבר כמו הסינגל הרגיל, אך חל שינוי קל בבית הראשון שבו ויין מתחיל לשיר. תגובתו של מארס הייתה מופתעת ואמר "מה.. לחץ פליי", לאחר מכן קרה לרמיקס "מדהים".

## תוכן השיר
Grenade הוא בלדת פופ ו-R&B אותה כתב מארס ביחד עם שותפיו לסמיזינגטונס ארי לוין ופיליפ לורנס, עם ברודי בראון, קלוד קלי ואנדריי וייט. השיר נכתב בסולם D מינור, והוא בקצב מודרטו של 108 פעמות לדקה. על פי ג'ון קרמניקה מהניו יורק טיימס השיר מכיל אלמנטים מהפופ של שנות השמונים והוא מלווה בתופים בהם נוהג להשתמש קניה וסט. על פי ביל לם מ-About.com לשיר "מבנה של שיר פופ קלאסי".

במהלך השיר מתאר ברונו מארס את אהבתו והקרבתו למען אהובתו, אך היא מגיבה בחזרה באדישות, ולא משיבה אהבה. "הבאתי לך את כל שהיה לי, אך את השלכת זאת לאשפה."

בפזמון השיר מתאר מארס את הדברים שהוא מוכן לעשות לו זה יידרש למענה: "הייתי תופס רימון שמתפוצץ בשבילך... הייתי קופץ לפני רכבת בשבילך, את יודעת, אעשה הכל למענך." אבל את "לא תעשי את אותו הדבר."

## מצעדים

## קישורים חיצוניים

## הערות שוליים

קטגוריה:שירי ברונו מארס
קטגוריה:שירים באנגלית
קטגוריה:שירים שנכתבו על ידי קלוד קלי
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי יהלום בארצות הברית
קטגוריה:סינגלים בהוצאת אלקטרה רקורדס
נמל התעופה סטוקהולם ארלנדה

**נמל התעופה סטוקהולם אָרלַנְדַה** (בשוודית: **Stockholm Arlanda flygplats**) הוא נמל התעופה הבינלאומי הגדול בשוודיה. הנמל מדורג כשלישי בגודלו במדינות סקנדינביה, והשני בגודל תנועת הנוסעים. בשנת 2010 עברו בנמל כ-16,100,000 נוסעים, מתוכם כ-12,100,000 בטיסות בינלאומיות, ו-3,900,000 בטיסות מקומיות.

הנמל שוכן סמוך בעיר סיגטונה, כ-37 ק"מ צפונית לסטוקהולם וכ-40 ק"מ דרומית מזרחית לאופסלה. הנמל הוא הראשי מבין שני שדות התעופה המשמשים את סטוקהולם.

## היסטוריה
שדה התעופה נפתח בשנת 1959, כשדה לטיסות אימונים. בשנת 1960 נפתח הנמל לטיסות בינלאומיות, והטיסות שבוצעו במטוסים הסילוניים הופנו לארלנדה, כיוון שמסלול ההמראה בשדה התעופה ברומה היה קצר עבור מטוסים אלו. בשנת 1962 התקיים טקס הפתיחה הרשמי, והנמל נקרא על שם המושבה השוודית "Ärlinghundra" (כיום מארסטה).

בשנת 1983 הופנו גם הטיסות הפנימיות מבורמה לטרמינל Inrikes 1 (כיום טרמינל 4). בשנת 1990 נבנו שני טרמינלים חדשים 2 ו-3. המסלול השלישי נבנה בין השנים 1998–2002, ונפתח בשנת 2003.

## בתי נתיבות
ממוזער|טרמינל 2
ממוזער|טרמינל 4
ממוזער|אזור הקניות בטרמינל 5
ממוזער|חזית טרמינל 5
בנמל התעופה ארבעה בתי נתיבות, טרמינלים 2 ו-5 המשמשים לטיסות בינלאומיות, וטרמינלים 3 ו-4 המשמשים בעיקר לטיסות פנימיות.

**טרמינל 2** - נבנה בשנת 1990 כטרמינל מקומי. הטרמינל ננטש בשנת 1992 עקב ירידה בתנועה, ונפתח מחדש בשנת 1993. כיום הוא משמש בעיקר את חברות התעופה הזולות.

**טרמינל 3** - נבנה בשנת 1990, ומשמש מטוסים אזוריים לטיסות מקומיות.

**טרמינל 4** - הטרמינל הראשון בנמל. נפתח לתנועה ב-1983, ומשמש את חברת התעופה סקנדינביאן איירליינס והחברות בברית סטאר אלייאנס. בטרמינל תחנת רכבת המקשרת את הנמל לתחנה המרכזית בסטוקהולם. בשנת 2006 עבר הטרמינל שיפוץ רחב.

**טרמינל 5** - משמש בעיקר את חברות השכר.

## חברות תעופה ויעדים
נמל התעופה משמש כבסיסן של החברות: סקנדינביאן איירליינס, אייר סווידן, נורוויג'ן אייר שאטל, סקאיוואיס אקספרס, ונקסטג'ט.

בנמל התעופה פועלות 81 חברות תעופה המפעילות טיסות ל-176 יעדים במרבית מדינות אירופה, ארצות הברית, סין, תאילנד, אתיופיה, תוניס, איראן, איחוד האמירויות הערביות, ירדן, וסוריה.

נורוויג'ן אייר שאטל מפעילה 2 טיסות שבועיות זולות בין נמל התעופה סטוקהולם ארלנדה לנמל התעופה בן-גוריון. הטיסות מבוצעות באמצעות מטוסי בואינג 737-800.

## תחבורה אל הנמל וממנו
מרכז|250px
חברת הרכבות "Arlanda Express" מפעילה לתחנה המרכזית בסטוקולם, בין 4–6 רכבות מהירות בשעה. מספר חברות אוטובוסים מפעילות קווים סדירים לערים במחוז סטוקהולם. שרותי מוניות נפוצים גם הם.

## ראו גם

* נמל התעופה גטבורג-לנדווטר

## קישורים חיצוניים

* 
* מצלמות בנמל התעופה
* אודות נמל התעופה באתר "Worldaerodata"
* תמונות מנמל התעופה באתר airliners.net
* תמונות מנמל התעופה באתר "JetPhotos"

## הערות שוליים

קטגוריה:סטוקהולם: תחבורה
סטוקהולם
תוכנית ג'ונסון

**תוכנית ג'ונסון** הוצעה על ידי ג'וזף ג'ונסון, שבראשית 1961 התמנה ביוזמתו של הנשיא קנדי לנציג ארצות הברית בוועדת הפיוס של האו"ם לטיפול בנושא הפליטים (שהוקמה עוד ב-1949 וכללה את ארצות הברית, צרפת וטורקיה).
תוכנית ג'ונסון כללה את שובם של 100,000 פליטים פלסטינים לשטח ישראל, פיצוי לכל הפליטים בגין רכושם שאבד, ושיקום רוב הפליטים.

בתמורה התחייבה ארצות הברית למכור לישראל את טילי ההוק שהיו חשובים להגנת ישראל. דוד בן-גוריון התנגד למהלך זה, ובסופו של דבר קנדי השתכנע לסגת מעמדתו הראשונה והסכים לנוסחה מרוככת ובלתי מחייבת של זיקה בין מכירת ההוקים לישראל לבין נכונות של בן-גוריון לקבל את התוכנית. 

ב-1962 במסגרת המאמצים לקדם את היוזמה נפגשו ג'וזף ג'ונסון ומו שרינגטון עם שגריר ישראל באו"ם קומיי ומירון, ובנפרד עם ריפאעי (ירדן), טראזי (סוריה), חכים (לבנון) ומוחמד ריאד (הרפובליקה הערבית המאוחדת).

בהתאם לנוסחה זאת נותקה ההחלטה על העסקה מכל קשר מחייב עם סוגיית הפליטים. הטילים עצמם סופקו לישראל רק ב-1965, כשקנדי כבר לא היה בחיים.

## מקורות
*אברהם בן-צבי, **מטרומן ועד אובמה: עליתם וראשית שקיעתם של יחסי ארצות הברית-ישראל**, תל אביב: משכל, 2011.

## הערות שוליים

קטגוריה:יחסי ארצות הברית – ישראל
קטגוריה:הסכסוך הישראלי-ערבי
1968 בארצות הברית

**[[1968]] בארצות הברית** הייתה השנה בה חגגה ארצות הברית 192 שנה מיום היווסדה.

## הנהגה
* הנשיא: לינדון ג'ונסון (המפלגה הדמוקרטית)
* סגן הנשיא: יוברט האמפרי (המפלגה הדמוקרטית)

## אירועים בולטים

* 16 במרץ – מלחמת וייטנאם: טבח מי ליי – חיילים אמריקנים רוצחים מאות אזרחים וייטנאמים לא חמושים בעיצומה של מלחמת וייטנאם. כאשר האירוע התפרסם לבסוף בנובמבר 1969, הוא עורר זעם רב ברחבי העולם והוביל לכך שרבים בארצות הברית החלו להתנגד למעורבות האמריקנית במלחמת וייטנאם.
* 4 באפריל – מרטין לותר קינג נרצח על ידי ג'יימס ארל ריי בעת ששהה במוטל בממפיס, טנסי.
* 5 ביוני – מהגר נוצרי-פלסטיני בן 24 בשם סירחאן סירחאן יורה ופוצע באופן אנוש את המועמד לנשיאות רוברט קנדי במלון אמבסדור בלוס אנג'לס שבקליפורניה. רוברט קנדי מת למחרת.
* 22–30 באוגוסט – עימות אלים בקנה מידה גדול נערך בשיקגו בין כוחות משטרה למפגינים אשר הפגינו נגד מלחמת וייטנאם מחוץ לכינוס של הוועידה הדמוקרטית הארצית. העימות והמשפט שנערך לשבעה ממנהיגי המפגינים לאחר מכן זכו לסיקור תקשורתי נרחב באותה העת.
* 11 באוקטובר – ממריאה מעבורת החלל אפולו 7
* 5 בנובמבר – ריצ'רד ניקסון מנצח במערכת הבחירות הנשיאותיות ה-46 של ארצות הברית
* 21 בדצמבר – החללית אפולו 8 משוגרת לירח
* 27 בדצמבר – אפולו 8, החללית הראשונה בתוכנית אפולו, שבה לכדור הארץ


File:ElectoralCollege1968.svg|5 בנובמבר: ריצ'רד ניקסון מנצח במערכת הבחירות הנשיאותיות ה-46 של ארצות הברית
File:As08-16-2593.jpg|צוות אפולו 8 מצלם לראשונה בהיסטוריה את כדור הארץ כולו


## נולדו
* 14 בינואר – אל אל קול ג'יי, ראפר ושחקן אמריקאי
* 1 בפברואר – ליסה מארי פרסלי, זמרת אמריקאית
* 12 בפברואר – ג'וש ברולין, שחקן אמריקאי
* 18 בפברואר – מולי רינגוולד, שחקנית אמריקאית
*14 אפריל – אנתוני מייקל הול, שחקן
* 19 באפריל – אשלי ג'אד, שחקנית אמריקאית
* 12 במאי – טוני הוק, ספורטאי סקייטבורדינג אמריקאי
* 10 ביוני – ביל בר, סטנדאפיסט ושחקן אמריקאי
* 5 ביולי – מייקל סטולברג, שחקן אמריקאי
* 24 ביולי – קריסטין צ'נוות', שחקנית, מדבבת וזמרת אמריקאית
* 30 ביולי – טרי קרוז, שחקן אמריקאי
* 9 באוגוסט – ג'יליאן אנדרסון, שחקנית אמריקאית-בריטית
* 16 בספטמבר – מארק אנתוני, שחקן אמריקאי
* 25 בספטמבר – ויל סמית', שחקן וראפר אמריקאי
* 11 באוקטובר – ג'יין קרקובסקי, שחקנית אמריקאית
* 10 בנובמבר – טרייסי מורגן, סטנדאפיסט אמריקאי ושחקן
* 18 בנובמבר – אוון וילסון, שחקן אמריקאי
* 2 בדצמבר – לוסי ליו, שחקנית אמריקאית
* 3 בדצמבר – ברנדן פרייזר, שחקן אמריקאי

## נפטרו
[שמאל|ממוזער|120px|[רוברט קנדי]]
* 4 באפריל – מרטין לותר קינג, פעיל למען זכויות שוות לאפרו-אמריקאים בארצות הברית, נרצח על ידי מתנקש, ג'יימס ארל ריי (נולד ב-1929)
* 1 ביוני – הלן קלר, סופרת אמריקאית (נולדה ב-1880)
* 6 ביוני – רוברט קנדי, התובע הכללי של ארצות הברית, סנטור, ומועמד לנשיאות (נולד ב-1925)
* 25 בנובמבר – אפטון סינקלר, סופר אמריקאי (נולד ב-1878)
* 20 בדצמבר – ג'ון סטיינבק, סופר אמריקאי (נולד ב-1902)

## קישורים חיצוניים

*
הורמון אנטימילריאני

**Anti-Müllerian hormone** או **AMH** הוא הורמון המופרש מבלוטת המין ואחראי לתפקוד תקין של האשכים והשחלות. שמות נוספים להורמון הם:
* Müllerian-inhibiting substance - MIS
* Müllerian inhibiting factor - MIF
* Müllerian-inhibiting hormone - MIH

## AMH בגברים
AMH מופרש על ידי תאי סרטולי שבאשכים במהלך ההתפתחות העוברית. תפקידו העיקרי הוא ניוון של צינורות מילר שללא הפרשת ההורמון היו מתפתחים לצינורות מובילי ביצית (חצוצרה) ורחם. בנוסף, הוא קשור לירידת האשכים לכיס האשכים.

בהיעדר AMH, יתפתחו שתי מערכות הובלה בתינוק - נקבית וזכרית. הדבר קורה למשל בהפרעה מסוג Persistent Mullerian duct syndrome (בראשי תיבות PMDS). האבחנה בכך קלה, מפני שבהיעדר AMH האשכים לא יורדים לכיס האשכים.

## AMH בנשים
AMH הוא גם תוצר של תאי גרנולוזה של זקיקים טרום-אנטראליים וקטנים בנשים. ככזה, AMH קיים רק בשחלה עד גיל המעבר. ייצור AMH מווסת את הפוליקולוגנזה על ידי עיכוב גיוס זקיקים אחרים על מנת ליצור זקיק הדומיננטי יחיד, ולאחר מכן ייצור AMH פוחת. כתוצר של תאי הגרנולוזה, העוטפים כל ביצית ומספקים לה אנרגיה, AMH יכול לשמש גם כסמן ביולוגי מולקולרי לגודל היחסי של הרזרבה השחלתית.[18] בבני אדם, זה מועיל מכיוון שניתן להשתמש בכמות ה־AMH כסמן לכמות התאים ברזרבה הזקיקית וכך לחזות את מועד גיל המעבר (באישה אחרי גיל המעבר כמות ה־AMH אפסית). AMH יכול לשמש גם כסמן לתפקוד לקוי של השחלות, כגון בנשים עם תסמונת שחלות פוליציסטיות (PCOS).

## ראו גם
* הורמון
* טסטוסטרון
* אשך
* אינטרסקס
* אלפרד ז'וסט – מגלה ההורמון

## קישורים חיצוניים

קטגוריה:הורמונים
קטגוריה:הורמוני מין
בורה קוסטיץ'

**בוריבויה "בורה" קוסטיץ**' (בסרבית: **Бopивoje Kocтић** ; 14 ביוני 1930 – 10 בינואר 2011) היה כדורגלן יוגוסלבי ממוצא סרבי. קוסטיץ', שהיה מקשר שמאלי, עשה את עיקר הקריירה שלו במועדון הכוכב האדום בלגרד. הוא שיחק במדי המועדון בשנים 1951–1961 ואז עבר לשחק בלנרוסי ויצ'נזה שבליגה האיטלקית הראשונה. לאחר פציעה ארוכה ושנה לא מוצלחת בקבוצה האיטלקית (עונת 1961–1962), שב לכוכב האדום בלגרד ושיחק בה עד 1966. ב-1967 שיחק עונה אחת בליגה האמריקאית, NASL, בקבוצת סנט לואיס סטארס ואז פרש.

יחד עם מועדונו, הכוכב האדום בלגרד, הוא זכה ב-7 אליפויות של ליגת העל היוגוסלבית וב-3 גביעי יוגוסלביה. הוא היה מלך השערים בשתי עונות: 1958–1959 (25 שערים) ו-1959–1960 (19 שערים). בסך הכל כבש 158 שערים במדי הכוכב האדום בלגרד, שיא מועדון.

## נבחרת יוגוסלביה
קוסטיץ' החל לשחק בנבחרת יוגוסלביה בכדורגל בספטמבר 1956, במשחק מול אינדונזיה (4:2 ליוגוסלביה). הופעותיה הבולטות של יוגוסלביה בתקופתו היו:
* גביא אירופה לאומות ב-1960, שם נוצחה במשחק הגמר 1:2 (לאחר הארכה) על ידי ברית המועצות.
* אולימפיאדת רומא ב-1960, שם זכתה במדליית הזהב לאחר שגברה 3:1 על דנמרק. קוסטיץ' הבקיע בטורניר 6 שערים ב-5 משחקים, כולל השער השלישי במשחק הגמר.
* גביע העולמי ב-1962, בו נוצחה 0:1 במשחק על המקום השלישי על ידי הנבחרת המארחת צ'ילה.

קוסטיץ' סיים לשחק בנבחרת הלאומית ב-1963. ב-33 משחקים בהם נטל חלק כבש 26 שערים.

קוסטיץ' היה ידוע בבעיטותיו החזקות ובשנות השיא שלו היה הבועט הקבוע של בעיטות העונשין של הכוכב האדום בלגרד ושל נבחרת יוגוסלביה.

## המפגשים מול נבחרת ישראל
במשחקים הקדם אולימפיים לקראת אולימפיאדת רומא (1960), שובצה נבחרת ישראל בבית שכלל גם את נבחרות יוון ויוגוסלביה. באוקטובר 1959, באצטדיון רמת גן, סיימו ישראל ויוגוסלביה בתיקו 2:2. כבשו סטלמך לישראל וקוסטיץ' ליוגוסלביה, כל אחד שני שערים. באפריל 1960 שיחקו שתי הנבחרות בבלגרד וישראל הפתיעה בניצחון 2:1 ועלתה לראשות הבית. אולם, יוגוסלביה ניצחה את יוון במשחק המכריע 5:0 (שער אחד לקוסטיץ') ועלתה לטורניר האולימפי.

הניצחון הישראלי על יוגוסלביה, שנחשבה באותה עת כאחת הקבוצות הטובות באירופה ובעולם, הביא לגל של התרוממות רוח ספורטיבית ולאומית. אחד הביטויים לרוח זו היה ספר הילדים שכתב שרגא גפני, "בעט אלון בעט". הצלחת הספר הביאה לסדרת ספרים שלמה שנקראה "הספורטאים הצעירים" שזכתה לפופולריות רבה גם בשנים שלאחר מכן. גיבורי סדרת הספרים היו השוער והחלוץ המרכזי של נבחרת ישראל (בני דמותם של יעקב חודורוב ורפי לוי) ושתי חברותיהם. הדמות הבולטת בנבחרת יוגוסלביה בספרים הראשונים בסדרה הייתה של החלוץ המרכזי האימתני שנקרא "קוסטיץ'". דמותו צוירה ככדורגלן שאין לעצור את בעיטותיו האדירות (מלבד כמובן השוער הישראלי). דמותו הספרותית של קוסטיץ' חזרה והופיעה בקובץ סיפורים שנושאם כדורגל שערך אבי מלר, "ההולנדי של עכו".
בסיפור הקצר "רננה", פרי עטו של אסף גברון, מתוארים גיבורי "הספורטאים הצעירים" הנפגשים לאחר שנים רבות ונאספים להלווייתו של השוער הישראלי. בין הדמויות בסיפור נמצאת גם דמותו של קוסטיץ'.

## קישורים חיצוניים

* A Legend Died, אתר הכוכב האדום בלגרד 
* נתונים סטטיסטיים אודות קוסטיץ'  

## הערות שוליים

קטגוריה:כדורגלנים סרבים
קטגוריה:קשרי כדורגל סרבים
קטגוריה:כדורגלנים יוגוסלבים
קטגוריה:קשרי כדורגל יוגוסלבים
קטגוריה:כדורגלני הכוכב האדום בלגרד
קטגוריה:כדורגלני ויצ'נצה
קטגוריה:כדורגלני נבחרת יוגוסלביה
קטגוריה:כדורגלני יורו 1960
קטגוריה:כדורגלנים באולימפיאדת רומא (1960)
קטגוריה:ילידי 1930

קטגוריה:נפטרים ב-2011
סביבון מתהפך

שמאל|ממוזער|250px|סביבון מתהפך עובר תוך כדי סיבוב ממצב בו ידית הסביבון פונה מעלה לסיבוב על הידית עצמה.
**סביבון מתהפך** הוא סביבון שמעוצב כך שבעת סיבוב מהיר, ציר הסיבוב שלו מתהפך כך שידית הסביבון פונה כלפי מטה וגוף הסביבון פונה מעלה. לרוב הסביבון מעוצב ככדור, שחלקו העליון חסר, וממנו בולטת ידית הסביבון. צורת הסביבון מעוצבת כך שידית הסביבון גורמת לתנודות סביב ציר הסיבוב ההתחלתי של הסביבון. בגלל צורתו הכדורית של גוף הסביבון, נקודת המגע עם המשטח עליו הסביבון נע משתנה. שינוי נקודת המגע של הסביבון במשטח גורמת לכך שהסביבון מתגלגל על צידו ובשלב זה בליטת ידית הסביבון גורמת להטייתו של חלקו העליון כלפי מטה, עד להיפוכו השלם, כתוצאה מפעולת מומנטי כוח החיכוך. עם זאת, תיאור מתמטי מדויק של תנועת הסביבון אינו פשוט כלל.

בהיפוך מרכז המסה של הסביבון עולה, ולכן הוא מרוויח אנרגיה פוטנציאלית, זאת על חשבון אנרגיה קינטית האובדת מהחיכוך עם המשטח.

## קישורים חיצוניים
*פטנט על סביבון מתהפך משנת 1892
* 
*תיאור הכוחות הפועלים על סביבון מתהפך

קטגוריה:צעצועי מדע
קטגוריה:מכניקה
קטגוריה:סביבונים
קופת חולים עממית

שמאל|ממוזער|250px|לוגו קופת חולים עממית
[שמאל|ממוזער|250px|[אחות במרפאה של קופת חולים עממית במוסד החינוכי לעליית הנוער במגדיאל, 1952]]
**קופת חולים עממית** הייתה קופת חולים  "בלתי מפלגתית" שנוסדה במטרה לספק שירותי רפואה להתאחדות האיכרים ולהתיישבות העובדת שלא נכללה בהסתדרות הכללית (כמו למשל משקי חבר החקלאים הלאומיים, האיחוד החקלאי ואיכרים עצמאיים במושבות). קופת החולים נוסדה בשנת 1931 על ידי הדסה ובשנת 1974 התאחדה עם קופת חולים של הציונים הכלליים, כך נוצרה קופת חולים מאוחדת.

## הקמה
יוזמה להקמת קופת חולים עממית לבני המעמד הבינוני עלתה על ידי ד"ר ראובן כצנלסון והתאחדות המעמד הבינוני בשנת 1930 ואף החל רישום לקופה. אולם היוזמה נתקלה בקשיים ובספטמבר 1931 יצאה התאחדות המעמד הבינוני בקריאה לסיוע במימוש היוזמה.
במרץ 1931 קרא כצנלסון לייסד "קופת חולים עממית" בחסות הדסה, שתפעיל שירותי בריאות במושבות למי שאינם רוצים להיות חברים בקופת חולים כללית. ההצעה זכתה לתמיכתה המיידית של התאחדות האיכרים, ובנובמבר 1931 קיבלה קופת חולים עממית את אישור ועדת הבריאות ותחומי פעולתה הוגדרו.. כצנלסון נבחר למנהלה הראשון של הקופה החדשה, קופת חולים עממית.

קופת חולים עממית התארגנה לפעילות תחילה במושבות קטנות כמו יסוד המעלה, כפר תבור, יבנאל ובנימינה. קופת חולים עממית הגיעה לשיתוף פעולה עם קופת חולים כללית על מתן שירותי רופא משותפים לחברי שתי הקופות. במאי 1932 הוקם סניף של הקופה בכפר סבא וב-1 ביוני 1932 החל לפעול סניף של הקופה בחיפה. עם זאת, בנקודות היישוב הגדולות נתקלה הקופה בבעיה של השגת הסכמה עם הסתדרות הרופאים, על מחיר השירותים. ההסתדרות הרפואית דרשה תשלום יותר גבוה מזו שהקופה הסכימה לשלם, והתנגדה לכך שקופת חולים עממית כללה חברים בעלי נכסים. 

בינואר 1934 התקיימה ועידה ארצית ראשונה של הקופה. באותה עת היו לקופה 13,600 חברים שקבלו שירות ב-43 סניפים. הקופה נהנתה מסיוע של ההסתדרות הציונית הדסה, שנומקה בעלויות הקמה ובכך שכ-4000 מחבריה הם נזקקים שאינם יכולים לשלם את מלוא המחיר של השירות. 

3 שנים אחרי הקמת קופת חולים עממית, הוקמה קופת חולים לאומית. בשנים 1935 ו- 1937 נאבקה קופת חולים הכללית נגד העברת כספי הסוכנות היהודית לקופת חולים לאומית, תמורת טיפול רפואי לעולים החדשים, וכשהתברר לקופת חולים כללית שקופת חולים לאומית הגיעה לכלל הסכם סודי עם קופת חולים עממית, ולפיו תקבל "עממית" את האחריות הרשמית לטפול בעולים החדשים הלאומיים, כדי לקבל את הקצבת הסוכנות, יצאה הקופה למלחמת חורמה נגד שתי הקופות המתחרות גם יחד.

בשל ריבוי הרופאים שעלו לארץ ישראל, גדל גם כושר התחרות של הקופות "לאומית" ו"עממית", והן הרחיבו שירותיהן והציעו אותם בתעריפים זולים יותר משל קופת חולים כללית.

## לקריאה נוספת

* שפרה שורץ (2003) פוליטיקה ובריאות: המהלכים לקראת הקמתו של מערך קופות חולים ביישוב היהודי בארץ ישראל בזמן המנדט  בתוך **כלכלה וחברה בימי המנדט** (עורכים: אבי בראלי ונחום קרלינסקי), קריית שדה בוקר:הוצאת הספרים של אוניברסיטת בן-גוריון בנגב, עמ' 553 - 582.

## קישורים חיצוניים

* 

## הערות שוליים

עממית
קטגוריה:התאחדות האיכרים
קטגוריה:קופת חולים מאוחדת
קטגוריה:ההסתדרות הציונית הדסה
קטגוריה:היישוב: בריאות ורפואה
קטגוריה:ציונות כללית
קופת חולים אסף

**קופת חולים אסף** הייתה קופת חולים "בלתי מפלגתית" שהוקמה בשנת 1962 על בסיס איחוד מספר ארגוני ביטוח רפואי שהתקיימו במדינת ישראל וביישוב משנות ה-40: קופת חולים יישובית, איחוד קופ"ח אוצר הרופאים וקופ"ח שילוח (מייסודה של ההסתדרות הרפואית בחיפה). ב-1975 התאחדה "אסף" אל קופת חולים מכבי.

## קישורים חיצוניים
*עדין טיילהבר־טלבר המייסדים הייקים של קופת חולים מכבי
## הערות שוליים

אסף
קטגוריה:מכבי שירותי בריאות
1967 בארצות הברית

**[[1967]] בארצות הברית** הייתה השנה בה חגגה ארצות הברית 191 שנה מיום היווסדה.

## הנהגה
* הנשיא: לינדון ג'ונסון (המפלגה הדמוקרטית)
* סגן הנשיא: יוברט האמפרי (המפלגה הדמוקרטית)

## אירועים בולטים

[שמאל|ממוזער|150px|27 בינואר: שרפה פורצת בעת בדיקה לפני טיסה של [אפולו 1, טיסת החלל המאוישת הראשונה של ארצות הברית, וגורמת למותם של 3 אסטרונאוטים]]
* 15 בינואר – גרין ביי פאקרס מנצחת את קנזס סיטי צ'יפס במשחק הסופרבול הראשון 
* 27 בינואר – בשרפה שפורצת בעת בדיקה לפני טיסה של אפולו 1, טיסת החלל המאוישת הראשונה של ארצות הברית נהרגים 3 אסטרונאוטים 
* 10 בפברואר – מאושרר התיקון ה-25 לחוקת ארצות הברית, המסדיר את העברת סמכויות הנשיא לסגנו 
* 12 במאי – אתר הנופש דיסניוורלד בפלורידה הופך למחוז אדמיניסטרטיבי עצמאי תחת שליטתה של חברת וולט דיסני 
* 12 ביוני – בית המשפט העליון של ארצות הברית קובע כי חוקי המדינות שאוסרים על נישואים בין-גזעיים אינם חוקתיים  
* 17 באוקטובר – מועלית הצגת הבכורה של המחזמר שיער 
* 9 בנובמבר – תוכנית אפולו: נאס"א משגרת את החללית הנסיונית (לא-מאוישת) אפולו 4 מקייפ קנדי 
* 29 בנובמבר – מלחמת וייטנאם: שר ההגנה של ארצות הברית, רוברט מקנמארה, מודיע על התפטרותו 

## נולדו
* 30 בינואר – מאיה האריס, עורכת דין ופעילה פוליטית
* 20 בפברואר – קורט קוביין, סולן להקת נירוונה (התאבד ב-1994) 
* 20 ביוני – ניקול קידמן, שחקנית אוסטרלית-אמריקאית 
* 1 ביולי – פמלה אנדרסון, שחקנית 
* 18 ביולי – וין דיזל, שחקן קולנוע אמריקאי 
* 23 ביולי – פיליפ סימור הופמן, שחקן קולנוע אמריקאי זוכה פרס האוסקר (נפטר ב-2014) 
* 25 ביולי – מט לבלנק, שחקן 
* 21 באוגוסט – קארי-אן מוס, שחקנית קולנוע 
* 28 באוקטובר – ג'וליה רוברטס, שחקנית 
* 31 באוקטובר – ונילה אייס, ראפר 
* 22 בנובמבר – מארק ראפלו, שחקן אמריקאי 
* 28 בנובמבר – אנה ניקול סמית', דוגמנית ושחקנית אמריקאית (נפטרה ב-2007) 
* 13 בדצמבר – ג'יימי פוקס, שחקן וקומיקאי אמריקאי

## נפטרו
[140px|ממוזער|[רוברט אופנהיימר]]
* 3 בינואר – ג'ק רובי, האיש שרצח את לי הארווי אוסוואלד (נולד ב-1911) 
* 27 בינואר – וירג'יל גריסום (נולד ב-1926), אדוארד היגינס וייט (נולד ב-1930), ורוג'ר צ'אפי (נולד ב-1935), אסטרונאוטים אמריקאים בשריפת אפולו 1
* 6 בפברואר – הנרי מורגנטאו (הבן), שר האוצר של ארצות הברית בתקופת הניו דיל ומלחמת העולם השנייה (נולד ב-1891) 
* 18 בפברואר – רוברט אופנהיימר, פיזיקאי אמריקני, ראש תוכנית מנהטן (נולד ב-1904) 
* 7 ביוני – דורותי פארקר, סופרת אמריקאית (נולדה ב-1893) 
* 10 ביוני – ספנסר טרייסי, שחקן אמריקאי (נולד ב-1900) 
* 29 ביוני – ג'יין מנספילד, שחקנית (נולדה ב-1933) 
* 8 ביולי – ויוויאן לי, שחקנית קולנוע ותיאטרון, שכיכבה בסרט "חלף עם הרוח" (נולדה ב-1913) 
* 17 ביולי – ג'ון קולטריין, סקסופוניסט ג'אז (נולד ב-1928) 
* 19 באוגוסט – הוגו גרנסבק, סופר ומוציא לאור בתחום מדע הבדיוני (נולד ב-1884) 

## קישורים חיצוניים

*
1966 בארצות הברית

**[[1966]] בארצות הברית** הייתה השנה בה חגגה ארצות הברית 190 שנה מיום היווסדה.

## הנהגה
* הנשיא: לינדון ג'ונסון (המפלגה הדמוקרטית)
* סגן הנשיא: יוברט האמפרי (המפלגה הדמוקרטית)

## אירועים בולטים

* 28 בפברואר – האסטרונאוטים האמריקנים צ'ארלס באסט ואליוט סי נהרגים בתאונת מטוס בסנט לואיס, מיזורי.
* 8 ביוני – טורנדו עובר בעיירה טופיקה שבקנזס וגורם למותם של 16 אנשים, למאות פצועים, לאלפי בתים שניזוקו או נהרסו ובסך הכל לנזקים בעלות של 100 מיליון דולרים.
* 18 ביולי – ג'מיני 10 שוגרה לחלל 
* 29 באוגוסט – המופע האחרון של הביטלס נערך בסן פרנסיסקו שבקליפורניה 
* 8 בספטמבר – הפרק הראשון של סדרת המדע הבדיוני "מסע בין כוכבים" משודר 
* 11 בנובמבר – ג'מיני 12, האחרונה במשימות תוכנית ג'מיני, משוגרת לחלל 
* 15 בנובמבר – אדם בחלל: החללית ג'מיני 12 נוחתת באוקיינוס האטלנטי, עם האסטרונאוטים: באז אולדרין  וג'יימס לוול 

## נולדו
* 13 בינואר – פטריק דמפסי, שחקן אמריקאי 
* 14 בינואר – דן שניידר, תסריטאי אמריקאי 
* 20 בינואר – ריין וילסון, שחקן אמריקאי 
* 20 בפברואר – סינדי קרופורד, דוגמנית על אמריקאית 
* 24 בפברואר – בילי זיין, שחקן אמריקאי 
* 8 באפריל – רובין רייט, שחקנית אמריקאית 
* 22 באפריל – ג'פרי דין מורגן, שחקן אמריקאי 
* 16 במאי – ג'נט ג'קסון, זמרת אמריקאית 
* 8 ביוני – ג'וליאנה מרגוליס, שחקנית אמריקאית 
* 28 ביוני – ג'ון קיוזאק, שחקן אמריקאי 
* 30 ביוני – מייק טייסון, מתאגרף אמריקאי 
* 14 ביולי – מת'יו פוקס, שחקן אמריקאי 
* 14 באוגוסט – האלי ברי, שחקנית קולנוע אמריקאית 
* 9 בספטמבר – אדם סנדלר, שחקן וקומיקאי אמריקאי 
* 11 באוקטובר – לוק פרי, שחקן אמריקאי (נפטר ב-2019) 
* 19 באוקטובר – ג'ון פאברו, שחקן אמריקאי-יהודי 
* 2 בנובמבר – דייוויד שווימר, שחקן קולנוע וטלוויזיה יהודי אמריקאי 
* 17 בנובמבר – ג'ף באקלי, מוזיקאי אמריקאי (מת ב-1997)
* 4 בדצמבר – פרד ארמיסן, שחקן אמריקאי

## נפטרו
[150px|ממוזער|[וולט דיסני]]
* 1 בפברואר – באסטר קיטון, שחקן ובמאי ראינוע אמריקאי (נולד ב-1895) 
* 20 בפברואר – צ'סטר נימיץ, מפקד הצי האמריקני באוקיינוס השקט בעת מלחמת העולם השנייה (נולד ב-1885) 
* 11 ביולי – דלמור שוורץ, משורר אמריקני (נולד ב-1913) 
* 3 באוגוסט – לני ברוס, קומיקאי (נולד ב-1925) 
* 6 באוגוסט – קורדוויינר סמית, דיפלומט, איש ביון אמריקאי ומחשובי כותבי המדע הבדיוני במאה ה־20 (נולד ב-1913) 
* 8 בנובמבר – ברנרד צונדק, אנדוקרינולוג ומפתח הערכה לבדיקת היריון (נולד ב-1891) 
* 15 בדצמבר – וולט דיסני, אנימטור ומפיק סרטי אנימציה (נולד ב-1901) 
* 30 בדצמבר – כריסטיאן הרטר, מדינאי אמריקני (נולד ב-1895)

## קישורים חיצוניים

*
מיסיסיפי פרד מקדואל

**"מיסיסיפי" פרד מקדואל** (באנגלית: **Mississippi" Fred McDowell"**;  12 בינואר 1904 - 3 ביולי 1972) היה זמר וגיטריסט בלוז. סגנונו הפשוט והבסיסי, שלא השתנה עם השנים, קנה לו הכרה כאחד מהמוזיקאים שניגנו את הבלוז הטהור ביותר.

## תולדות חייו
מקדואל נולד בסמוך לממפיס, טנסי. למרות שניגן מגיל 14, עבד עד 1959 בעיקר כחוואי בסביבות ממפיס וניגן באירועים שונים. בין היתר פיתח (או שימר) סגנון שונה במקצת מהדלתא בלוז, שהתבסס על קשר עמוק למוזיקה אפריקאית (בעיקר שירי קריאה ותגובה) ואלתורים מחזוריים על אקורד יחיד, סגנון זה נקרא לעיתים "סגנון צפון-מיסיסיפי". כן פיתח נגינה בגיטרת סלייד, כאשר הוא עושה שימוש בכלים שונים ל"סלייד" (עצם המושחל על אצבע יד שמאל ומוחלק על המיתרים) בהם אולר, עצם חלולה (מה שהקנה לנגינה את הכינוי Steakbone, "עצם סטייק") וכוס זכוכית.

ב-1959 גילה אותו חוקר הפולקלור והמוזיקולוג אלן לומקס, שהקליט אותו יחד עם זמרת הפולק הבריטית שירלי קולינס. לומקס וקולינס הקליטו את מקדאול לתקליטים שהפכו פופולריים במקביל להתעניינות הגוברת בבלוז השורשי במועדוני ניו יורק ולונדון. מקדאול הופיע במועדונים ופסטיבלים כאשר הוא מנגן גיטרה ושר, ללא כל ליווי אחר. בשנות ה-60 החל לנגן גם בגיטרה חשמלית, אך באותו סגנון ישן ולא כרוק אנד רול. בשנת 1969 יצא לאור תקליטו "I Do Not Play No Rock 'N' Roll" ("אני לא מנגן שום רוקנ'רול"), ששמו מבוסס על שורה של מקדאול בריאיון עיתונאי.

בשנת 1971 הקליטה להקת האבנים המתגלגלות את שירו "You Gotta Move", תוך שמירה על סגנונו, בתקליטם החשוב "Sticky Fingers". באותה שנה הוקלט אלבומו אחרון של מקדאול "Live in New York". שנה מאוחר יותר נפטר מסרטן.

## קישורים חיצוניים

* דיסקוגרפיה מוערת
* פרק "חיים של אחרים" על מקדואל בהגשת ערן סבאג, גלי צה"ל, 1 בנובמבר 2009
* 
* 

## הערות שוליים

קטגוריה:אמריקאים ילידי טנסי
קטגוריה:מוזיקאי בלוז
קטגוריה:גיטריסטים אמריקאים
קטגוריה:זמרים אמריקאים
קטגוריה:אמריקאים שנולדו ב-1904
קטגוריה:אמריקאים שנפטרו ב-1972
יו (כלי)

[שמאל|ממוזער|250px|יו עשוי ברונזה ועליו תבליט, מתקופת ראשית [שושלת ג'ואו, מוזיאון שנגחאי.]]
**יו** (בסינית: 卣) הוא כלי ברונזה דמוי קדרה, בעל מכסה. כלי זה שימש בסין בתקופת שושלת ג'ואו ושושלת שאנג בפולחן לצורך מתן מנחה נוזלית. לעיתים הכלים הם בעלי עיטורים זואומורפיים (בעלי דמויות חיות), בעיקר דמויות ינשופים.

## ראו גם
*חרסינת יו

## קישורים חיצוניים

* 

קטגוריה:כלי ברונזה סינים
מכתב אשראי

**מכתב אשראי**, ידוע גם בשמות **אשראי דוקומנטרי** או **LC**, הוא מסמך המונפק על ידי אדם או גוף מסחרי כהתחייבות בלתי חוזרת לשלם לצד שכנגד את ערך הסחורה. 

מכתב אשראי משמש גם כשיטת תשלום עבור עסקה, שבה יצואן יכול לפדות את מכתב האשראי ולקבל עבורו תשלום. מכתבי האשראי משמשים בעיקר בסחר הבינלאומי, בעסקאות בעלות שווי משמעותי בין יצואן במדינה אחת ללקוח במדינה אחרת.

## קישורים חיצוניים
* 
* 

קטגוריה:אשראי
קוימברה

ממוזער|קוימברה, פורטוגל 2019 Coimbra
**קוימברה** (בפורטוגלית: **Coimbra**, הגייה – [kuˈĩbɾɐ]) היא עיר שוק והגדולה שבערי מחוז קוימברה בפורטוגל. למרות שקוימברה שימשה כעיר הבירה של פורטוגל לזמן-מה, היא ידועה בזכות האוניברסיטה שלה שנוסדה ב-1290 ונחשבת לאחת האוניברסיטאות הראשונות באירופה, האוניברסיטה שוכנת על פסגת גבעה נישאה, והיא מהאוניברסיטאות המובילות בעולם הדובר פורטוגזית. העיר ממוקמת לגדת נהר מונדגו ונמלה פיגיירה דה פוש.

בעיר עצמה גרים כ-143,000 תושבים ובמחוז כ-430,000 (נכון לשנת 2011).

בעיר גם פועל מכון מחקר והעברת ידע טכנולוגי הגדול בפורטוגל ומהחשובים באירופה - IPN (Institute Pedro Nunez).

בקרבת העיר נמצא אתר תיירותי יער בוסאקו.
שמאל|ממוזער|250px|הקתדרלה החדשה של קוימברה
שמאל|ממוזער|250px|המגדל של אוניברסיטת קוימברה
שמאל|ממוזער|250px|קוימברה: המרכז המסחרי
[ימין|ממוזער|284x284 פיקסלים|הקתדרלה הישנה של קוימברה, המזכירה במעט את [קתדרלת ליסבון|הקתדרלה של ליסבון]]

## אקלים

## אוכלוסייה

## חלוקה [[מינהל ציבורי|אדמיניסטרטיבית]]
העיר מחולקת ל-18 שכונות, בעלות סמכויות מנהלתיות מסוימות:
* Almalaguês
* Antuzede e Vil de Matos
* Assafarge e Antanhol 
* Brasfemes
* Ceira
* Cernache
* Coimbra (Sé Nova, Santa Cruz, Almedina e São Bartolomeu)
* Eiras e São Paulo de Frades
* São João do Campo
* São Martinho da Árvore e Lamarosa
* São Martinho do Bispo e Ribeira de Frades
* São Silvestre
* Souselas e Botão
* Santa Clara e Castelo Viegas
* Santo António dos Olivais
* Taveiro, Ameal e Arzila
* Torres do Mondego
* Trouxemil e Torre de Vilela

## הקהילה היהודית
בקוימברה התגוררה קהילה יהודית למן ימי הביניים. עם גירוש ספרד הכפילה או שילשה הקהילה את מספר חבריה והוקם רובע יהודי נוסף מחוץ לחומות. בשנת 1497 הוכרחו יהודי העיר להתנצר בכפייה כשאר יהודי פורטוגל. בשנת 1500 מנתה אוכלוסיית העיר כ-5,000 נפש ומעריכים שמספר הנוצרים החדשים היה כעשירית.

אחד הסוחרים הידועים בקהילה היה פרנאאו לורנסו, אבי משפחת קוריאל. אמו הייתה כנראה אביגיל קוריאל דה גיומר דה קוסטא, ואביו היה כנראה אציל פורטוגלי-ויזיגוטי, ז'רונימו דה סאלדאניה ובובדילה. לורנסו נבחר ב-1533 כנציג סוחרי קוימברה בוועדת השומה העירונית לענייני מיסים. נכדו של לורנסו היה האח הדומיניקני פרנציסקו דה ויקטוריה, שהתמנה לבישוף של טוקומן, ארגנטינה – המשרה הבכירה ביותר בהיררכיה הקתולית שאליה הגיע נוצרי-חדש פורטוגלי במאות ה-16 וה-17. דה ויקטוריה הוא שהכניס את גידול ועיבוד הסוכר לארגנטינה.

## ערים תאומות
*  
*  
*  
*  
*  
*  
*  
*  
*  
*  
*  
*  
*  
*  
*  
*  
* 
*  
*  
*  
* 
* 

## לקריאה נוספת
* יום טוב עסיס ומשה אורפלי (עורכים), **יהדות פורטוגל במוקד**, ירושלים: הוצאת מאגנס, תשס"ט

## קישורים חיצוניים

* 

## הערות שוליים

800px|ממוזער| פנורמה של העיר והנהר|מרכז

קטגוריה:פורטוגל: ערים
קטגוריה:פורטוגל: היסטוריה
הו (כלי)

[שמאל|ממוזער|250px|כלי הו מתקופת [שושלת ג'ואו המזרחית, המאה השמינית לפנה"ס, גלריית פריר, וושינגטון די. סי.]]
**הו** (בסינית: 壶, פיניין: Hū) הוא קנקן ברונזה, שצורתו צורת אגס, אשר שימש בטקסים דתיים בסין העתיקה.
קנקני ה"הו" הוצבו בקברים בסעודה הטקסית שהוכנסה אל הקבר כחלק מפולחן אבות במטרה להבטיח את עזרת רוח האבות. בתקופה הקדומה יותר - תקופת שושלת שאנג היו כלי ה"הו" כלים פשוטים במראם. עיצוב כלים אלה התפתח עם השנים ובתקופת שושלת ג'ואו היו על גבי הכלים תבליטים. כמו כן בתקופה זו נהגו להכניס זוגות של כלים אלה לקברים, ולא כלים בודדים, וכן הכלים גדלו בגודלם, נפחם ומשקלם. כלי הו שהתגלו בקבר יי מזנג הגיעו לגובה של 99 ס"מ ולמשקל של 240 ק"ג.

במהלך תקופת האביב והסתיו עוצבו הכלים בעיקר בתבליטי בעלי חיים.

בתקופת המדינות הלוחמות התפתחה צורת הכלי מכלי דמוי אגס לכלי בעל צורה ריבועית אשר נקרא "פאנג הו".

## קישורים חיצוניים

* תיאור כלי הו באתר המטרופוליטן
* כלי הו מתקופת ג'ואו באתר המטרופוליטן

קטגוריה:כלי ברונזה סינים
מוזיאון ארץ יהודה

**מוזיאון ארץ יהודה** הוא מוזיאון העוסק בתולדות ארץ יהודה ותרבותה, באמצעות תצוגת קבע ופעילות למגוון האוכלוסייה בתחומי ארכאולוגיה, היסטוריה תרבותית וזהות מקומית. הוא ממוקם בבניין מועצת קריית ארבע. המוזיאון נפתח בספטמבר 2002 במעמד נשיא המדינה, משה קצב.

על הממצאים הייחודיים במוזיאון נמנים "מצבת ישראל", כד מטבעות מתקופת פעילותו של דוד המלך בחברון שהתגלה טמון בבית כנסת מתקופת בית שני, וחותם "למלך חברון" מתקופת בית ראשון. בשונה ממוזיאונים אחרים לארכאולוגיה בישראל, בסיור מודרך ניתן לפתוח את דלתות הארונות ולצפות במוצגים ללא כל חציצה.

## ממצאי המוזיאון
המוזיאון יועד בעיקרו להצגת ממצאים ארכאולוגיים שנחפרו באזור במשך 35 שנים. מקור הממצאים בפריטים שנאספו במחסני "קצין מטה ארכאולוגיה ביהודה שומרון ועזה". הממצאים מוצגים דווקא במוזיאון זה, משום שמדינת ישראל התחייבה בהסכמי אוסלו לא להעביר ממצאים ארכאולוגיים שנתגלו בשטחי יהודה ושומרון לתוך תחומי הקו הירוק.

המוזיאון אוצר בתוכו מאות חפצים ופריטים ארכאולוגים הממחישים פנים שונות בחיי היום-יום בחבלי ארץ יהודה בימי קדם.

שטח המוזיאון כ-630 מ"ר, ובו שלושה אולמות בהם מוצגים ממצאים ארכאולוגיים שונים המסודרים על-פי תקופות החל מתקופת המקרא וכלה בימי בית שני, התקופה הרומית.

תצוגות נוספות:
*תצוגת מרד בר כוכבא
*תצוגת משקופים עתיקים מבתי כנסת באשתמוע מן התקופה הביזנטית המעוטרים במנורת שבעת הקנים.
*פסיפס מתקופת בית שני שנחשף בחפירה ארכאולוגית בבית המרחץ מההרודיון, הארמון המלכותי של הורדוס.
*תצוגת ממצאים מהתקופה המקראית כגון: כלי מתכת, תכשיטים, קנקני חרס וכן ממצאים מתקופת בית שני המשנה והתלמוד.

## סמל המוזיאון
סמל המוזיאון הוא מנורה ועץ דקל ומבוסס על משקוף בית כנסת עתיק שמוצג במוזיאון.

## גלרייב

מוזיאון_יהודה_פנורמה.jpg|מגוון מוצגים במוזיאון
חותם למלך חברון.jpg|thumb|חותם למלך חברון
מצבת ישראל.jpg|thumb|מצבת ישראל


## קישורים חיצוניים

*

## הערות שוליים

ארץ יהודה
קטגוריה:קריית ארבע
ארץ יהודה
המשרד לביטחון הציבור של סין

[ממוזער|שמאל|280px|מטה המשרד לביטחון הציבור ב[בייג'ינג]]
**המשרד לביטחון הציבור של [[הרפובליקה העממית של סין]]** (בכתב סיני: 公安部; בפין-יין: gōng ān bù) הוא רשות המשטרה הלאומית של סין העממית. מאז הקמתו בשנת 1949 ועד 1954 נקרא בשם "המשרד המרכזי לביטחון הציבור". המשרד הוא סוכנות אכיפת החוק העיקרית במדינה. בראשו עומד השר לביטחון הציבור, אשר לו מושב במועצת המדינה. המשרד אחראי על המשטרה העממית המזוינת של סין. השר לביטחון הציבור מאז 2017 הוא ז'או קז'י.

סניפי המשרד מכונים **הלשכה לביטחון הציבור** (בכתב סיני: 公安局; בפין-יין: gōng ān jú) והללו ספגו ביקורת על שימוש מופרז בכוח.

## היסטוריה
המשרד לביטחון הציבור הוא אחד מהארגונים הממשלתיים הוותיקים ביותר ברפובליקה העממית של סין. המשרד נתון לפיקוח הוועדה הצבאית המרכזית של המפלגה הקומוניסטית של סין. המשרד הוקם ביולי 1949 כאשר הועברו תפקידי השיטור מהמחלקה המרכזית לעניינים סוציאליים לידי המשרד, שהחל לפעול ב-1 בנובמבר 1949. מאז 1950 מטה הארגון הוא בבייג'ינג הבירה.

## מבנה ארגוני
* המשרד לחקירת פשעים כלכליים
* משמר הגבול הסיני
* המחלקה לחקירת פשיעה חמורה
* שירותי כיבוי האש
* אבטחת אישים
* המחלקה לפיקוח על הרשת הציבורית והאינטרנט
* משטרת התנועה של סין
* המשטרה העממית המזוינת של סין
* המחלקה למאבק בסמים
* המחלקה למלחמה בטרור
## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:הרפובליקה העממית של סין: צבא וביטחון
קטגוריה:משרדי ביטחון פנים
קטגוריה:משרדי ממשלת סין
מוזיאון שאנגחאי

שמאל|ממוזער|250px|חזית המוזיאון
**מוזיאון שאנגחאי** (בסינית מסורתית: 上海博物館; בסינית מפושטת: 上海博物馆) הוא מוזיאון לאמנות סין מתקופת סין העתיקה, הממוקם בכיכר העם בשאנגחאי שבסין העממית.

## היסטוריה
המוזיאון נוסד בשנת 1952 ופתח את שעריו לציבור במבנה ששימש קודם לכן את מועדון המרוצים של שנגחאי. בשנת 1959 עבר המוזיאון למבנה בדרך הנאן (אשר שימש קודם לכן חברות ביטוח ומשרדי בנקים), ובשנת 1992 הקצתה עיריית שאנגחאי שטח בסמוך לכיכר העם עבור המוזיאון.

הקמת מבנה המוזיאון החלה בשנת 1993 והוא נחנך ב-12 באוקטובר 1996.

גובהו של המוזיאון 29.5 מטרים ובו חמש קומות בשטח כולל של 39,000 מ"ר. המבנה תוכנן בצורת דינג- כלי פולחני מסורתי מברונזה.

חלקו העליון של המבנה מעוגל וחלקו התחתון של המבנה מרובע, בהתאם לאמונה המסורתית הסינית לפיה הארץ רבועה בעוד שהשמיים עגולים.

## אוספי המוזיאון
במוזיאון למעלה מ-120,000 מוצגים ובהם כלי חרס, כלי ברונזה (כמו הו), קליגרפיה, רהיטים, כלי ירקן, מטבעות עתיקים, ציורים וחותמות. במוזיאון אחד עשר אולמות תצוגה קבועה, ושלושה אולמות של תצוגות מתחלפות.

## קישורים חיצוניים

* 

* 
* תצלומי המוזיאון

שאנגחאי
שאנגחאי
שאנגחאי
המינהל הלאומי לאבטחת סודות מדינה (סין)

**המינהל הלאומי לאבטחת סודות מדינה** (בסינית מפושטת: **中共中央保密委员会办公室**; בפין-יין: zhōnggòng zhōngyāng bǎomì wěiyuán huìbàn gōngshì; מילולית: ועדת הביטחון של הוועד המרכזי של מק"ס) הוא זרוע ממשלתית של הרפובליקה העממית של סין שהיא חלק מקהילת המודיעין של סין העממית. בתפקיד מנהל המינהל - שיה יונג.

זהו ארגון של מועצת המדינה המופקד על שמירת מידע חסוי הנוגע לביטחון המדינה. לצד ארגון זה פועל גם הוועד המרכזי להגנת סודות מדינה. הארגון מאבטח בניינים ממשלתיים, שומר בחשאיות פעילויות צבאיות חשאיות ומבצעים, הארגון מנטר מועמדים לתפקידים בכירים במשרד לביטחון המדינה ובעמדות מפתח במדינה, ארגון זה הוא במידה רבה מקביל למלמ"ב הישראלי ובעל סמכויות נרחבות לחקירת בכירים.
## מבנה
* משרד המדע והטכנולוגיה
* ביטחון הטכנולוגיה - גוף האחראי על אבטחת התעשיות הטכנולוגיות האסטרטגיות של סין.
## ראו גם
*הממונה על הביטחון במשרד הביטחון
*המינהל השמיני של המטה הכללי הרוסי
**השירות להגנה על סודות מדינה
## קישורים חיצוניים
* 

קטגוריה:קהילת המודיעין של הרפובליקה העממית של סין
פג'ר (לוויין)

**פג'ר** (בפרסית: فجر - מילולית "שחר"), הוא שמו של לוויין קטן מפיתוח איראני עצמאי. הלוויין שוגר לחלל ב-2 בפברואר 2015 באמצעות משגר לוויינים מפיתוח איראני. למרות התכנון המקורי, לפיו הלוויין אמור היה לפעול שנה וחצי, הוא חדר לאטמוספירה של כדור הארץ ונשרף ב-26 בפברואר 2015, עשרים וארבעה יום בלבד לאחר השיגור.

## מהלך הפיתוח
קיומו של הלוויין נחשף לכלי התקשורת באיראן ביולי 2010. הלוויין הוצג לראשונה במסגרת אירועי השגי הממשלה והמהפכה האיסלאמית ב-7 בפברואר 2011, על ידי נשיא איראן. הלוויין שוגר בפברואר 2015, והיה הלוויין האיראני הרביעי בחלל.

## מבנה הלוויין
על פי דוברים רשמיים באיראן הלוויין מיועד למשימה של חישה מרחוק והוא יהיה בעל רזולוציה של כ-150 מטר. ללוויין מערכת הנעה הפועלת באמצעות גז קר (חנקן) מדוחס, והוא מסוגל לבצע שינויים במסלולו.

## הערות שוליים

קטגוריה:לוויינים איראניים